Konferensie oor minderheidsregte | Die Vryburger
Die VF Plus gaan die komende naweek 'n konferensie in Kaapstad hou wat handel oor selfbeskikking en groepsregte van minderhede.
'n Aantal internasionale kenners op die gebied is betrokke as sprekers, sowel as akademici van Suid-Afrika.
Dié konferensie, met die tema, "Minderheidsregte, Internasionale en RSA perspektiewe", word deur die Vryheidsfront Plus in samewerking met die Unrepresented Nations and Peoples Organisation (Unpo) aangebied.
Persone wat teenwoordig sal wees sluit in, dr. Pieter Mulder, Marino Busdachin van Unpo, Deon Geldenhuys, 'n hoogleraar van Universiteit Johannesburg, en Danny Titus, deeltydse kommissaris van die Menseregte kommissie
Foto – Marino Busdachin
3 thoughts on "Konferensie oor minderheidsregte"
Adolf November 20, 2013 at 11:14 am
Danny Titus!! Die einste wat die ander dag die Boere Afrikaners met minagting tewoord gestaan het!
Aan jou vriende sal jy geken word. Net soos diegene wat met fw de klerk in die katel is.
Vaandrig November 20, 2013 at 3:27 pm
Die een klug op die ander, die een dwaling na die ander Ek sal graag wil weet hoe, waar en wanneer dr. Pieter Mulder 'n mandaat van die Afrikanervolk gekry het om die VF Plus by UNPO te registreer as verteenwoordiger van die Afrikanervolk Leierskap van 'n politieke party gee hom sekerlik nie reg om namens die Afrikanervolk in die breë op te tree nie.
Joffre Papenfus November 21, 2013 at 2:48 pm
Etlike jare gelede het 'n politieke 'leier' toegetree tot 'n volksvyandige kabinet, met die voorbehoud dat hy sal bedank indien hy nie sy volk se belange daar kan dien nie.
Ek dink elke vryheidsliewende Afrikaner weet of sake sederdien verbeter het.
Wat sekerlik verbeter het is die pensioene en welvaart van sekere lede …
En watter minderheidsregte? Daardie wat geld net wanneer dit nie in die pad staan van sogenaamde regstelling van ongelykhede nie?
Gaan lees A9 van die NSA-grondwet (nogal in Afrikaans ook beskikbaar!) As jy self lees en nie luister na die 'regsmenings' van NSA-bemarkers nie, is grondwetlike regte arbitrer van toepassing volgens die willekeur van die meerderheid!